**ΦΥΛΛΟ ΕΡΓΑΣΙΑΣ**

**1η ενότητα:  «**Έτυχε όμως… γρασίδι, έκλαψε»

Αφού μελετήσετε την 1η ενότητα του κειμένου να απαντήσετε στις εξής ερωτήσεις:

1. Να δώσετε έναν πλαγιότιτλο για την ενότητα
2. Ποιους αφηγηματικούς τρόπους εντοπίζετε στην ενότητα αυτή (Αφήγηση, Περιγραφή,Μονόλογοι, Διάλογοι ,ελεύθερος πλάγιος λόγος);Να δώσετε ένα παράδειγμα για τον καθένα που θα βρείτε.
3. Βρείτε δύο εκφραστικά μέσα που υπάρχουν στην ενότητα αυτή.
4. Για ποιο λόγο ο πρίγκηπας λυπήθηκε όταν είδε τα τριαντάφυλλα;

**2Η ΕΝΟΤΗΤΑ:** «Τότε είναι……καθόλου διακοπές»

Αφού μελετήσετε την 2η ενότητα του κειμένου να απαντήσετε στις εξής ερωτήσεις:

1. Να δώσετε έναν πλαγιότιτλο για την ενότητα
2. Ποιους αφηγηματικούς τρόπους εντοπίζετε στην ενότητα αυτή (Αφήγηση, Περιγραφή, Μονόλογοι,  Διάλογοι, ελεύθερος πλάγιος λόγος,); Να δώσετε ένα παράδειγμα για τον καθένα που θα βρείτε.
3. Βρείτε δύο εκφραστικά μέσα που υπάρχουν στην ενότητα αυτή.
4. Πώς και γιατί παρουσιάζει η αλεπού τη διαδικασία του ημερώματος στο μικρό πρίγκηπα ;

**3Η ΕΝΟΤΗΤΑ: «**Έτσι μικρός πρίγκιπας … για να το θυμάται»:

Αφού μελετήσετε την 3η ενότητα του κειμένου να απαντήσετε στις εξής ερωτήσεις:

1. Να δώσετε έναν πλαγιότιτλο για την ενότητα
2. Ποιους αφηγηματικούς τρόπους εντοπίζετε στην ενότητα αυτή (Αφήγηση, Περιγραφή, Μονόλογοι,  Διάλογοι  ελεύθερος πλάγιος λόγος); Να δώσετε ένα παράδειγμα για τον καθένα που θα βρείτε.
3. βρείτε δύο εκφραστικά μέσα που υπάρχουν στην ενότητα αυτή.
4. Τι νόημα έχει το μυστικό της αλεπούς : «μόνο με την καρδιά βλέπεις καλά. Την ουσία δεν τη βλέπουν τα μάτια»;

**ΓΕΝΙΚΕΣ ΕΡΩΤΗΣΕΙΣ**

***1. Τι συμβολίζουν κατά τη γνώμη σας:***

Α. ο μικρός πρίγκιπας

Β. η αλεπού

Γ. τα τριαντάφυλλα

***2. Λαμβάνοντας υπόψη τα χαρακτηριστικά ενός παραμυθιού, να εντοπίσετε ομοιότητες και διαφορές με το κείμενο***

**ΧΑΡΑΚΤΗΡΙΣΤΙΚΑ ΠΑΡΑΜΥΘΙΟΥ**

* Περιπέτεια, γρήγορος ρυθμός
* Διάλογος που προωθεί την εξέλιξη
* Εξωπραγματικά στοιχεία
* Απλή γλώσσα και ύφος, προφορικότητα:
* Έντονο στοιχείο διδακτισμού
* Προσωποποίηση, αλληγορία, συμβολισμοί
* φανταστικό  περιεχόμενο
* πρόσωπα που ανήκουν στο χώρο του μύθου ή του παρελθόντος
* στόχος του είναι να διδάξει και να περάσει ηθικά μηνύματα με ψυχαγωγικό τρόπο
* Επαναλήψεις
* Γραμμική οργάνωση του χρόνου
* Αόριστος χρόνος, τόπος, πρόσωπα

**3.Ποια είναι η σημασία της φιλίας , σύμφωνα με το κείμενο;**